Source: https://www.apeliacinis.lt/informacija-apie-bylu-nagrinejima/informacija-apie-bylas/672
Timestamp: 2019-03-27 00:08:53+00:00
Document Index: 8293534

Matched Legal Cases: ['eilės Nr. 2', 'eilės Nr. 2', 'eilės Nr. 2', 'eilės Nr. 2', 'eilės Nr. 2', 'eilės Nr. 2', 'eilės Nr. 2', 'eilės Nr. 2']

Informacija apie bylas | Lietuvos apeliacinis teismas
Informacija atnaujinta 2019-02-28 16:21:49
Lietuvos apeliaciniame teisme pirmųjų teismo posėdžių datos, t. y. kada bus pradėtas nagrinėti apeliacinis ar atskirasis skundas, apeliacine tvarka nagrinėjamose civilinėse bylose nustatomos atsižvelgiant į gautų bylų eilę, sudarytą Lietuvos teismų informacinės sistemos (LITEKO) pagal bylų registracijos momentą, išskyrus teisės aktuose nurodytas išimtis (pvz., skubos tvarka nagrinėjamas bylas). Nustatant posėdžio datą kartu paskiriamas bylą nagrinėsiantis teisėjas ar sudaroma teisėjų kolegija.
Apeliacinio ar atskirojo skundo nagrinėjimo pradžia Lietuvos apeliaciniame teisme priklauso nuo gaunamų bylų srauto. Kadangi jis nėra pastovus, atitinkamai nuolat kinta ir terminas, per kurį vidutiniškai bylose paskiriami teismo posėdžiai.
Įprastai apeliaciniai skundai pradedami nagrinėti ne vėliau kaip po pusės metų nuo bylos gavimo Lietuvos apeliaciniame teisme dienos, o atskirieji skundai – ne vėliau kaip po dviejų mėnesių. Šie terminai priklauso nuo konkrečių aplinkybių (pvz., išaugusio skubiai nagrinėtinų bylų srauto) ir gali arba pailgėti, arba sutrumpėti. Paprastai bylose pagal apeliacinius skundus procesiniai sprendimai priimami ir paskelbiami ne vėliau kaip 30 dienų nuo teismo posėdžio, kuriame byla išnagrinėta, dienos, o bylose pagal atskiruosius skundus – per 7 dienas nuo teismo posėdžio, kuriame byla išnagrinėta, dienos.
Vienas Civilinių bylų skyriaus teisėjas kiekvieną savaitę vienasmeniškai ir kolegialiai įprastai nagrinėja ne mažiau kaip dešimt bylų.
Įvertinus nepaskirtų nagrinėti bylų likutį, teisėjų užimtumą ir jų teisėto nebuvimo darbe laikotarpius, nagrinėti bylas atsižvelgiant į jų gavimo datą preliminariai numatoma tokiomis datomis:
Apeliaciniai skundai, gauti Lietuvos apeliaciniame teisme
Preliminari pirmo posėdžio data
2018 m. birželio–liepos mėn.
(eilės Nr. 2A-175–Nr. 2A-275)
2019 m. kovo–balandžio mėn.
(eilės Nr. 2A-276–Nr. 2A-372)
2019 m. balandžio–gegužės mėn.
2018 m. spalio–lapkričio mėn.
(eilės Nr. 2A-373–Nr. 2A-491)
2019 m. birželio–rugsėjo mėn.
2018 m. gruodžio–2019 m. vasario mėn.
(eilės Nr. 2A-492–Nr. 2A-690)
2019 m. spalio–lapkričio mėn.
Atskirieji skundai, gauti Lietuvos apeliaciniame teisme
2018 m. gruodžio–2019 m. sausio mėn.
(eilės Nr. 2-272–Nr. 2-427)
2019 m. vasario–kovo mėn.
(eilės Nr. 2-428–Nr. 2-470)
(eilės Nr. 2A-916–Nr. 2A-1069)
2019 m. kovo–gegužės mėn.
2018 m. rugpjūčio–spalio mėn.
(eilės Nr. 2A-1070–Nr. 2A-1206)